डगलस कोलमैन

डगलस एल॰ कोलमैन (६ अक्टूबर १९३१ – १६ अप्रैल २०१४) स्ट्रैटफ़ोर्ड में जन्मे कनाडाई वैज्ञानिक और बार हार्बर, मेन स्थित जैक्सन प्रयोगशाला में आचार्य (प्रोफेसर) थे। उन्होंने लेप्टिन हार्मोन की ओब जीन की इनकोडिंग को प्रागुक्त किया थाColeman, DL, Obese and Diabetes: two mutant genes causing diabetes-obesity syndromes in mice.  Diabetologia, 1978, 14: 141-148. बाद में १९९४ में इसका आविष्कार जेफरी फ्रीडमैन, रूडोल्फ लाइबेल और रॉकफेलर विश्वविद्यालय में उनके साथी शोधार्थियों ने किया।Zhang, Y, Proenca, P, Maffei, M, Barone, M, Leopold, L, Friedman, JM. Positional cloning of the mouse obese gene and its human homologue. Nature, 1994, 372: 425-432. लेप्टिन एक ऐसा हार्मोन है जो मानव भोजन को संतुलित रखता है। इस हार्मोन के अभाव में मानव मोटापे का शिकार हो जाता है।

उन्होंने अपनी स्नातक की डीग्री मैकमास्टर विश्वविद्यालय से १९५४ में और जीव-रसायन में पीएचडी विस्कॉन्सिन विश्वविद्यालय से १९५८ में प्राप्त की। उन्हें १९९८ में यूएस नेशनल एकेडमी ऑफ साइंसेज का सदस्य चुना गया। उन्हें २००९ में शॉ प्राइज़ से सम्मनित किया गया। उन्हें २०१० में अल्बर्ट लस्कर अवार्ड फॉर बेसिक मेडिकल रिसर्च, २०१२ में बीबीवीए फ्रोंटियर्स ऑफ़ नोलेज अवार्ड से सम्मानित किया गया।

१६ अप्रैल २०१४ को लामोइन स्थित उनके निवास पर ८२ वर्ष की आयु में उनका निधन हो गया।
 सन्दर्भ 

श्रेणी:1931 में जन्मे लोग
श्रेणी:२०१४ में निधन